CELEX: 62011TN0519
Language: et
Date: 2011-09-29 00:00:00
Title: Kohtuasi T-519/11 P: 29. septembril 2011 Sandro Gozi esitatud apellatsioonkaebus Avaliku Teenistuse Kohtu 20. juuli 2011 . aasta otsuse peale kohtuasjas F-116/10: Gozi versus komisjon

26.11.2011   
            
            
               ET
            
            
               Euroopa Liidu Teataja
            
            
               C 347/41
            
         29. septembril 2011 Sandro Gozi esitatud apellatsioonkaebus Avaliku Teenistuse Kohtu 20. juuli 2011. aasta otsuse peale kohtuasjas F-116/10: Gozi versus komisjon
   (Kohtuasi T-519/11 P)
   2011/C 347/73
   Kohtumenetluse keel: itaalia
   
      Pooled
   
   
      Apellatsioonkaebuse esitaja: Sandro Gozi (Rooma, Itaalia) (esindajad: advokaadid G. Passalacqua ja G. Calcerano)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada personali- ja turvalisusküsimuste peadirektoraadi D-direktoraadi otsus HR.D.2/MB/db Ares (2010) –Y96985;
            
         
               —
            
            
               tuvastada S. Gozi õigus advokaadikulude hüvitamisele ja sellest tulenevalt mõista välja 24 480 euro suurune summa ning käesolevas menetluses kantud kohtukulud.
            
         
      Väited ja peamised argumendid
   
   Käesolev apellatsioonkaebus puudutab otsust, millega kostja keeldus hüvitamast advokaadikulusid 24 480 euro suuruses summas, mis hageja Itaalia kohtus toimunud menetluses kandis.
   Apellant esitab apellatsioonkaebuse põhjendamiseks ühe väite, mille kohaselt on käesoleva apellatsioonkaebuse esemeks olevas kohtuotsuses rikutud õigusnorme ja kohtuotsust mitmes aspektis selgelt ebapiisavalt põhjendatud osas, milles ei ole võetud arvesse personalieeskirjade artikli 24 eesmärki ja sõnastust ning eiratud samas kohtuotsuses meenutatud kohtupraktikat ja komisjonis toimunud menetlusega seotud faktilisi asjaolusid.